OpenLLM-France/wikimedia huggingface dataset:
# Flushing (New York)

'Flushing, AEBetako New York hiriko auzo bat da, Queens barrutian. 2010eko erroldaren arabera 72.008 biztanle zituen.
* Datuak: Q1058775
* Multimedia: Flushing, Queens / Q1058775
# Flurlingen

Flurlingen Suitzako udalerria da. Zürich kantonamenduan dago, Andelfingen barrutia barrutian. 2014an 1,437 biztanle zituen 2,4 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66757
* Multimedia: Flurlingen / Q66757
Schaffhausen
# Flurlita

Flurlita mineral bat da.

## Ezaugarriak

Flurlita elementu kimiko mineralaren formula kimikoa hau da: ${\ce {Zn3Mn2+Fe^{3+}(PO4)3(OH)2*9H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Flurlite: Mineral information, data and localities.» www.mindat.org (Noiz kontsultatua: 12-05-2019).
# Fluorwavellita

Fluorwavellita mineral bat da eta wavellite taldearen kidea da.

## Ezaugarriak

Fluorwavellita elementu kimiko mineralaren formula kimikoa hau da: ${\ce {Al3(PO4)2(OH)2F*5H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Fluorwavellite: Mineral information, data and localities.» www.mindat.org (Noiz kontsultatua: 12-05-2019).
# Flushing (Ohio)

Flushing Ohioko herri bat da. Belmont konderrian kokatua dago. 2010ean 879 biztanle zituen, 1,59 kilometro koadrotan banatuta.

## Ikus, gainera

* Belmont konderria

## Kanpo estekak

* Datuak: Q2326406
* Multimedia: Flushing, Ohio / Q2326406
# Frégate uhartea

Frégate uhartea, Frantzialko itsasoaz haratagoko Saint Barthelemy kolektibitateko uharte bat da, Karibe itsasoan.
# Frédéric Rossif

Frédéric Rossif (Cetinje, Montenegro, 1922ko otsailaren 16a - Paris, 1990eko apirilaren 18a) frantses zinemagilea izan zen.
Ikasketak Erroman egin zituen; 1945ean Parisera joan eta hango filmategian lan egin zuen, eta 1952an ORTFn hasi zen lanean, telebistarako programak eginez. Lehen film luzea, Le temps du ghetto (1961, Ghetto garaiak), dokumental historiko erdiragarria da. Mourir à Madrid (1963, Madrilen hil), Espainiako Gerra Zibileko irudiekin egindako filma da. Dokumental asko egin zituen: Révolution d´Octobre (1967, Urriko Iraultza), Fête sauvage (1976, Festa basa), Pablo Picasso (1980). Fikziozko film bat ere egin zuen, Aussi loin que l´amour (1971, Maitasuna bezain urrun), dokumentalen mailari eutsi ez ziona.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1705566
* Multimedia: Frédéric Rossif / Q1705566
# Frédéric Pelle

Frédéric Pelle (Biarritz, 1965eko otsailaren 24a - ), euskal zinema zuzendari eta gidoigilea da.
Bordeleko Merkataritza Goi Eskolan eta Conservatoire Libre du Cinéma Français izenekoan ikasi zuen. 1997 eta 2007 artean La carte aux trésors programa egin zuen France 3 katearentzat.

## Filmografia
#### Film laburrak

* 1998 : Le Dernier Combat de Ti Raoul
* 2006 : Chambre 616
* 2004 : Le Caissier
* 2003 : Une séparation
* 2002 : Le Vigile
* 2001 : Le Corbeau
* 2000 : Des morceaux de ma femme

#### Film luzeak

* 2010 : La Tête ailleurs
* 2016 : Le Chant du merle

#### Dokumentalak

* 2001 : L’histoire d’un autre, un portrait de René Féret, Pascal Lahmanirekin batera
* 1998 : Le dernier combat de Ti Raoul
* 1996 : Anthony Santos, el Bachatu

#### Telebista saioak

* 1996 : La carte aux trésors (telebista lehiaketa)

## Erreferentziak

* ↑ www.sansebastianfestival.com
* Datuak: Q3090105
* Multimedia: Frédéric Pelle / Q3090105
# Frédéric Moncassin

Frédéric Moncassin (Tolosa Okzitania, 1968ko irailak 26) txirrindulari ohi frantziar bat da.

## Biografia

Esprinter bat izan zen, profesionala 1990 eta 1999 artean, honako talde hauetan: Castorama, WordPerfect, Novell, Gan eta Crédit Agricole.
Bere garaipen nabarmengarrien artean Kuurne-Brusela-Kuurne proban lortutakoa dago, sekulako zaparradapean, baita 2 etapa garaien Frantziako Tourrean ere, bat Bois-le-Ducen eta beste esprint masibo baten Bordelen. Liderra ere izan zen Tour horretako 3. etapan.
1997ko Paris-Roubaixn, Andrei Tchmil moldaviarrarekin ihes egin zuen helmugatik kilometro gutxira, baina faboritoen taldeak harrapatu zituen bere kidearen laguntza eskasagatik.
Frantziako selekzioko errepide txirrindularitzako hautatzailea izan zen 2004 eta 2008 artean. Laurent Jalabertek hartu zuen bere ordezkoa kargu honetan.

## Palmaresa

1989
* Route du Sudeko etapa 1
1990
* Dauphiné Libéréko 2 etapa
* Denaingo Sari Nagusia
* Isbergueseko Sari Nagusia
1991
* Denaingo Sari Nagusia
1992
* Étoile de Bessegèseko etapa 1
* Mediterraneoko Tourreko etapa 1
* 3. Laigueglia Sarian
1993
* Tour de l'Oise eta 2 etapa
* Dauphiné Libéréko etapa 1
1994
* Midi Libreko etapa 1
* 2. Frantziako errepide txirrindularitzako txapelketan.
* 2. Het Volken
1995
* Kuurne-Brusela-Kuurne
* Herning Sari Nagusia
1996
* Paris-Nizako etapa 1
* Midi Libreko 2 etapa
* Route du Sudeko 2 etapa
* Frantziako Tourreko 2 etapa
1997
* 2. Flandriako Tourrean

## Kanpo estekak

Frédéric Moncassin - ProCyclingStats
* Datuak: Q1394387
* Multimedia: Frédéric Moncassin / Q1394387
# Frédéric Soulié

Frédéric Soulié (Foix, 1800eko abenduaren 23a - Bièvres, 1847ko irailaren 23a) frantziar eleberrigile, antzerkigile, kritikari eta kazetaria izan zen. Uztaileko monarkiaren garaiko folletoi-idazle nagusietako bat izan zen, Honoré de Balzac, Eugène Sue eta Alexandre Dumasekin batera. Besteak beste, Les Mémoires du Diable eleberria eta La Closerie des genêts antzerki lana idatzi zituen.

## Kanpo estekak

* Datuak: Q2031275
* Multimedia: Frédéric Soulié / Q2031275
# Frédérique Matla

Frédérique Matla, (Huizen, Herbehereak, 1996ko abenduaren 28a), belar-hockeyan lehiatzen den kirolari herbeheretarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen belar-hockeyan Herbehereetako taldearekin, Argentinaren eta Erresuma Batuaren aurretik.
Taldea, honako hauek osatzen zuten: Felice Albers, Eva de Goede, Xan de Waard, Marloes Keetels, Josine Koning, Sanne Koolen, Laurien Leurink, Frédérique Matla, Freeke Moes, Laura Nunnink, Malou Pheninckx, Pien Sanders, Lauren Stam, Margot van Geffen, Stella van Gils, Caia van Maasakker, Maria Verschoor eta Lidewij Welten-ek.
2024ko Udako Olinpiar Jokoetan txapeldunak izan ziren berriz.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Emakumezkoa. |
| 2024 | Paris Frantzia | 01 ! | Emakumezkoa. |

## Erreferentziak

* ↑ «Frederique Matla» olympedia.org (Ingelesez)
* ↑ «Frédérique Matla» FIH (Ingelesez)

## Kanpo estekak

* Datuak: Q44554938
# Frédéric Passy

Frédéric Passy (Paris, Frantzia, 1822ko maiatzaren 20a - Neuilly-sur-Seine, Frantzia, 1912ko ekainaren 12a) politikari, ekonomialari eta bakezale Frantziarra izan zen. Bere bizitzan bakearen bilaketari ekin zion. Estatu Kontseiluan lan egin zuen kazetari izan aurretik.
1867an Bakearen Frantziar Elkartea sortu zuen eta ondoren Bake Iraunkorrerako Nazioarteko Liga. 1877an Zientzia Moral eta Politikoetako Akademiako kide izendatu zuten eta 1881tik 1889ra Frantziako Diputatu Ganberako kide izan zen. Jules Ferryren politika kolonialistaren aurka egon zen eta gerrak egotea legez debekatu nahi izan zuen. Langileen aldeko lan-istripuen aurkako lege bat ere egin zuen.
1888an sir William Randal Cremer britainiarrarekin bildu zen. Horren ondorioz parlamentario frantziar, britainiar, italiar, espainiar, danimarkar, hungariar, belgikar eta ameriketako estatubatuarrek Elkarte Interpalamentarioa sortu zuten. Passy lehen presidenteetako bat izan zen.
Pedagogian aditua irakasle izan zen 81 urte izan zituen arte eta honen inguruko lanak ere idatzi zituen. Feminismoa ere bultzatu zuen, heriotz-zigorraren aurka idatzi zuen eta merkatu librearen alde egin zuen. Bere lanen artean Les causes économiques des guerres (1905) eta Historique du mouvement de la paix (1905) daude.
1901ean Jean Henri Dunantekin batera Bakearen Nobel Saria jaso zuen.
* Datuak: Q180409
* Multimedia: Frédéric Passy / Q180409
# Frédéric Weis

Frédéric Weis (Thionville, Frantzia, 1977ko ekainaren 22a -) Frantziako saskibaloi jokalaria da. Pibot dabil ACB Ligako Menorca Bàsquet taldean.

## Ibilbidea

| Kluba | Herrialdea | Urtea |
| SS Nilvange | Frantzia | |
| CREPS Nancy | Frantzia | 1991-1992 |
| Centre fédéral de basket-ball | Frantzia | 1992-1995 |
| CSP Limoges | Frantzia | 1995-2000 |
| PAOK Salonica | Grezia | 2000 |
| Unicaja Malaga | Espainia | 2000-2004 |
| iurbentia Bilbao Basket | Euskal Herria | 2004-2009 |
| Menorca Bàsquet | Espainia | 2009-? |

## Selekzioa

Frantziako selekzioan askotan aritutakoa da. Selekzioan Sydneyko Olinpiar Jokoetan zilarrezko domina eta 2005eko Eurobasketen brontzezkoa lortu ditu.

## Palmaresa

* Frantziako Saskibaloi Liga (2000)
* Frantziako Saskibaloi Kopa (2000)
* Korac Kopa (2000, 2001)
* Datuak: Q930587
* Multimedia: Frédéric Weis (basketball) / Q930587
# Frédéric Pietruszka

Frédéric Pietruszka (Villecresnes, 1954ko maiatzaren 13a) frantziar eskrimari bat da. Frantziako florete modalitateko kidea, Olinpiar Jokoetan eta Munduko Txapelketan domina gehien irabazi dituenetako bat da. 2005etik Frantziako Eskrima Federakuntzako presidentea da.

## Biografia

Frédéric Pietruszka Cercle d'Escrime Melun-Val de Seinego kidea izan zen bere kirol karreran zehar. Frantzian Adidaseko zuzendaria, 2005eko martxoak 20tik Frantziako Eskrima Federakuntzako presidentea da. Batzorde zuzendariko kide guztiek aho batez aukeratuta, Pierre Abricen ondorengoa izan zen, nor hogei urte presidente bezala eman ondoren berraukeratua izateko aurkeztu ez zena.

## Palmaresa
### Olinpiar Jokoak
#### 1976ko Udako Olinpiar Jokoak

* Brontzezko domina taldekako floretean Didier Flament, Christian Noël, Daniel Revenu eta Bernard Talvardekin taldea osatuz.

#### 1980ko Udako Olinpiar Jokoak

* Urrezko domina taldekako floretan Philippe Bonnin, Bruno Boscherie, Didier Flament eta Pascal Jolyotekin taldea osatuz.

#### 1984ko Udako Olinpiar Jokoak

* Brontzezko domina taldekako floretean Mark Cerboni, Patrick Groc, Pascal Jolyot eta Philippe Omnèsekin taldea osatuz.
* 4. banakako floretean.

### Munduko Txapelketak

* Munduko txapelduna taldekako floretean 1975ean
* Munduko txapeldunordea taldekako floretean 1978an
* Munduko txapeldunordea taldekako floretean 1982an
* Brontzezko domina taldekako floretean 1974an
* Brontzezko domina banakako floretean 1974an

### Frantziako txapelketak

* Frantziako Txapelduna 1978an
* Frantziako Txapelduna 1981ean
* Frantziako Txapelduna 1983an

## Lan aktibitatea

Jatorrian frantsesezko irakaslea 1980ko hamarkadan, Frédéric Pietruszkak bere lan karrera jarraitu zuen Adidasekin 2007 arte. Kirolean inbertitzeko kontseilu elkarte bat sortu zuen: Sport Prime
* Datuak: Q949011
* Multimedia: Frédéric Pietruszka / Q949011
# Eumolpo

Greziar mitologian, Eumolpo (antzinako grezieraz: Εύμολπος, Eumolpos; latinez: Eumolpus) traziarren alegiazko erregea izan zen, Eleusisko Eumolpidak apaiz-familiaren arbaso mitikoa izandakoa. Poseidon eta Kioneren semea zen: poeta, gerlaria, aztia, apaiza eta legegilea. Lira-jotzaile ospetsua, kondairaren arabera, Eumolpias hiria eratu zuen.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak
* ↑ Harluxet Hiztegi Entziklopedikoa. Euristeo. .
* ↑ Alicia Morales Ortiz, Cristóbal Pagán Cánovas, Carmen Martínez Campillo, ed. The Teaching of modern greek in Europe. EDITUM, 64 or. ISBN 84-8371-938-X..

## Kanpo estekak

* Datuak: Q1125049
# Garmond (Aberdeenshire)

Garmond, Eskoziako gaeleraz: Garbh Mhonadh, Eskoziako herri bat da, Aberdeenshire eremu administratiboan.

## Kanpo estekak

* Datuak: Q5523569
* Multimedia: Garmond, Aberdeenshire / Q5523569
# Garmendia errege

Garmendia errege Kirmen Uribe idazleak eta Mikel Valverde ilustratzaileak sortutako eleberria da, Elkarren, 2004an argitaratua. Uribek Haur eta Gazte Literatura arloan egin duen laugarren liburua da. Bertan, Garmendia bakeroaren abenturak kontatzen ditu.
Uriberen Garmendia Errege trilogia bateko parte da. Hau da, lehenago, Garmendia eta zaldun beltza (Elkar, 2003) argitaratu zuen, eta geroago, Fannyren sekretua (Elkar, 2006).

## Argumentua

Pertsonaia bati gertatutako abenturak kontatzen ditu liburuak. Garmendia deitzen diote pertsonaia horri, Ondarroako artzaina bera, eta XIX.mendearen bukaeran Ameriketara bidaiatzen du aberats izateko asmoz. Bildumako bigarren atal honetan, Garmendiak hainbat pertsonaia ezagutzen ditu, bere lagun-min den Amalio mexikarrarekin zirkuan lanean ari den bitartean. Garmendiaren zirkuko lana, indartsuenak egiten dutenarena da eta horren ondorioz, pixkanaka gehiegi puztu eta harroegi bihurtzen da. Hala ere, egiatan merezi duten gauzak kontuan izan ditzan, Amalio eta besteen laguntza jasotzen du. Horrela, liburuan benetako adiskidetasuna zer den agertzen da.

## Pertsonaiak

* Garmendia: Pertsonaia nagusia. Ehun kilotik gorako gizon morroskoa, aurpegi biribilekoa. Batzuetan egoskorra eta aldi berean ausarta.
* Amalio mexikarra: Garmendiaren lagun mina da.
* Beste pertsonaiak: Fanny neska-laguna, Xi sukaldari txinatarra, Gila txepetx txikia, Bufalo Bill eta Siting Bull ezagunak, gaiztoen papera egiten duten Rat anaiak.

## Liburuaren ezaugarriak

Kirmen Uriberen bilduma hau oso ezaguna egin da irakurle ezberdinen artean. Irakurleek lanarekin gozatzeko helburuarekin, Kirmen Uribek kontuan hartu ditu berak gaztetan irakurritako abenturazko liburuak. Mikel Valverderen liburuko ilustrazioak alde batera utzi gabe, testua ulertzen eta aberasten dute, ez baitira apaingarri hutsak.
Bildumako beste liburuetan bezala, Uribek, Garmendia Errege liburua ere zenbait literatur generoz osatu du. Esaterako, liburuko pertsonaia den Xi sukaldari txinatarrak hainbat ipuin eta poesia kontatzen ditu, Amalio mexikarrak berriz, Pan Kuk mundua nola sortu zuen kontatzen digu. Horretaz gain, abenturazko ipuin klasikoetara ere gerturatzen gaitu liburuan Marinel Misteriotsuaren istorioa agertzean, Robert Louis Stevenson idazle eskoziarraren eragina agerian utziz. Beraz, istorio ezagunak topa daitezke Garmendia Errege lanean, liburua osagai literarioz aberasten dutenak.
Liburuko Sailen hasieran, Kirmen Uribek istorioen, narratzaileen eta ipuin-kontatzaileen aldeko mezu bat agertzen da. Hona hemen adibide bat:
"Atsegin dut zaharrekin hitz egitea. Aulkia hartu, ondoan eseri eta haiei entzunez arratsalde osoa igarotzea, atsegin dut benetan. Izan ere, zaharrak kontalari onak dira, eta edozein harritzeko moduko ipuinen jabe izaten dira beti" (Kirmen Uribe, 2004)

## Sariak

* Galtzagorri Elkartea (2006) Liburu Gaztea Saria

## Erreferentziak

* 1 2 3 4 5 «Garmendia Errege» Egungo euskal haur eta gazte literaturaren historia: 207-211..

## Kanpo estekak

* Elkar, Liburuaren aipamena
* Datuak: Q12258215
# Garmouth (Moray)

Garmouth, Eskoziako gaeleraz: A' Ghearmaich, Geàrr Magh, Gearramaid eta Ghearmaich, Eskoziako herri bat da, Moray eremu administratiboan.

## Kanpo estekak

* Datuak: Q5523570
* Multimedia: Garmouth, Moray / Q5523570
# Garmendia eta Fannyren sekretua

"Garmendia eta Fannyren sekretua" Kirmen Uribe bizkaitarrak haur literaturaren arloan argitaratutako seigarren liburua da.
Lan hau Ipar Amerikara joandako Garmendia pertsonaia ondarrutarraren trilogiaren osagaia da.

## Kanpo estekak

* Liburuaren aipamena
* Datuak: Q12258217
# Garmisch-Partenkirchen

Garmisch-Partenkirchen Bavaria alemaniar estatuko merkatua da.

## Hedadura eta biztanleria

Bere hedadura, 205,66 kilometro karratukoa da, eta, 2.005eko azken erroldaren arabera, bere biztanleria 26.249 pertsonakoa da.

## Kokapena

Bavaria barruan, Bavaria Garaia izeneko lurraldean dago, Alemaniak Austriarekin duen mugatik gertu. Gainera, izen bereko barrutiaren hiriburua da.

## Kirolak

Eski estazio bat du, eta urtero, Urteberri egunean, eski jauziak ospatzen dira bertan. Gainera, 1936ko Neguko Joko Olinpikoak hartu zituen.

## Pertsonaia ezagunak

Richard Strauss konposatzaile alemaniarra. Herri honetan bertan hil zen, 1949. urtean.

## Toki ikusgarriak

Eski estazioa bera, esan bezala, bertan ospatzen baitira, urtero, urte berri egunean, eski jauziak.
Zugspitze mendia ere herri honetan dago.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q127043
* Multimedia: Garmisch-Partenkirchen / Q127043
# Garmisch-Partenkirchen (barrutia)

Garmisch-Partenkirchen barrutia, Alemaniako Bavaria estatuko barruti bat da. Herriburua Garmisch-Partenkirchen da.

## Banaketa administratiboa

Barruti hau, 3 azokaz, 19 udalerriz eta 1 alde udalerri gabez osatua dago. Honako hauek:
Azokak
* Garmisch-Partenkirchen
* Mittenwald
* Murnau am Staffelsee
Udalerriak
* Bad Bayersoien
* Bad Kohlgrub
* Eschenlohe
* Ettal
* Farchant
* Grainau
* Großweil
* Krün
* Oberammergau
* Oberau
* Ohlstadt
* Riegsee
* Saulgrub
* Schwaigen
* Seehausen am Staffelsee
* Spatzenhausen
* Uffing
* Unterammergau
* Wallgau
Alde udalerri gabeak
* Ettaler Forst

## Erreferentziak

* ↑ https://www.statistikdaten.bayern.de/genesis/online/data?operation=abruftabelleBearbeiten&levelindex=1&levelid=1456342035278&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=11111-001r&auswahltext=%23Z-01.01.2015&nummer=6&variable=2&name=GEMEIN&werteabruf=Werteabruf
* ↑ https://www-genesis.destatis.de/genesis/online/?operation=abruftabelleBearbeiten&levelindex=2&levelid=1456207962460&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=11111-0002&auswahltext=%23Z-31.12.2013&werteabruf=Werteabruf

## Kanpo estekak

* Datuak: Q10518
* Multimedia: Landkreis Garmisch-Partenkirchen / Q10518
# Garmita

Garmita mineral bat da.

## Ezaugarriak

Garmita elementu kimiko mineralaren formula kimikoa hau da: ${\ce {CsLiMg2(Si4O10)F2}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Garmite: Mineral information, data and localities.» www.mindat.org (Noiz kontsultatua: 12-05-2019).
# Garmo Negro

Garmo Negro, Pirinioetako hirumilako mendi bat da, 3.051 metroko garaiera du. Espainiako Aragoi autonomia erkidegoko Huesca probintzian dago.
1876ko ekainaren 23an Henry Russell mendizaleak Jean-Marie Sarrettes eta bertako Pablo Belio ehiztariak gidaturik lehenbizikoz igo zuten.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q11923802
* Multimedia: Garmo Negro / Q11923802
# FLOPS

Informatikan, FLOPS, flops edo koma higikorreko eragiketa-kopurua segundoko (Ingelesetik Floating point Operations Per Second) informatikako neurri unitate bat da, mikroprozesadore batek segundo batean exekuta dezakeen koma mugikorreko eragiketa-kopurua adierazten duena. Ordenagailuaren errendimendua neurtzeko erabiltzen da. Esaterako, ordenagailu batek 100 megaFLOPS baditu, 100 milioi koma mugikorreko eragiketa egin ditzake segundo batean.

## Kanpo estekak

* Datuak: Q188768
# FMLN

    Artikulu hau El Salvadorko alderdi politikoari buruzkoa da; beste esanahietarako, ikus «Nazio Askapenerako Frontea».
Nazio Askapenerako Farabundo Martí Frontea edo FMLN (jatorrizko izena, gaztelaniaz: Frente Farabundo Martí para la Liberación Nacional) El Salvadorko alderdi politiko ezkertiarra da, 1980ko hamarkadan sortua. Urte haietan erakunde militartzat aritu zen El Salvadorko Gerra Zibila iraun bitartean, eta guda amaituta 1992tik aurrera jarduera politikoan sartu da, herrialdeko bi alderdi nagusietako bat bilakatuz.
Are gehiago, 2009an hauteskundeak irabazita gobernuaren buruzagitza lortu zuten, ARENA alderdi eskuindarraren 20 urteko agintearen ostean.
Izena Farabundo Martí (1893-1932) politikari komunistari hartu zion haren omenez. Alderdiak San Salvador hiriburuan egoitza nagusia dauka.

## Kanpo estekak

* (Gaztelaniaz)FMLNren webgunea
* Datuak: Q648924
* Multimedia: Frente Farabundo Martí para la Liberación Nacional / Q648924
# FN FAL

Fusil Automatique Léger (euskaraz: «Fusil Automatiko Arina»), FAL laburduraz ere ezaguna, 1940ko hamarkada amaieran eta 1950koaren hasieran Fabrique Nationale de Herstal (FN) enpresa belgikarrak diseinaturiko eraso fusila da. 70 herrialdek erabili dute beraien indar armatuetan eta gutxienez 10 herrialdetan produzitu da. 7,62 x 51 NATO kartutxoak erabiltzen ditu eta su automatikoa zein erdi-automatikoa egiteko gai da. NATOko eta Mendebaldeko herrialde askotako armadek hartu zuten infanteriako arma nagusi bezala Bigarren Mundu Gerraren ondoren, herrialde askotan lizentziapean produzitu zelarik aldaera askotan.

## Ezaugarri teknikoak

* Herrialdea: Belgika
* Kalibrea: 7,62 x 51 NATO
* Funtzionamendua: Gas bidezkoa, ixtailu kulunkaria
* Pisua: 4,45 kilogramo (3,77 kilogramo Para bertsioan)
* Luzera: 1100 milimetro (990 / 736 milimetro Para bertsioan)
* Kanoiaren luzera: 533 milimetro (431 milimetro Para bertsioan)
* Elikagailua: 20 kartutxoko kargagailua (30 kartutxokoa metrailadore arin bertsioan)
* Su abiada: 650-700 bala minutuko

## Kanpo estekak

* FNforum - FN etxeari buruzko orria
* Fusilari buruzko informazio gehiago, argazkiak barne Modern Firearms orrian
* Datuak: Q329844
* Multimedia: FN FAL / Q329844
# FK Željezničar Sarajevo

FK Željezničar Sarajevo (bosnieraz Fudbalski Klub Željezničar Sarajevo) Bosnia-Herzegovinako futbol talde onena da palmaresari dagokionez, 6 liga eta 3 Kopa eskuratu baititu. Sarajevo hiriburuan dauka egoitza.

## Historia

FK Željezničar 1921ean sortu zuten trenbideetako langileek, Željezničar izenak "trenbidetako langileak" esan nahi du hain zuzen ere. Ez zuen ordea emaitza aipagarrik izan harik eta 1971ean Jugoslaviako ligan bigarren egin eta hurrengo urtean Liga txapeldun bihurtu zen arte. 1981ean Kopako finalera ere iritsi zen baina FK Velež Mostarrek 3-2 irabazi zion. Bolada onai jarraiki 1984ean UEFA Kopako final erdiak jokatu zituen. Oraingoan Videoton FC hungariarrak utzi zuen finaletik kanpo.
Bosniako gerra amaitu ondoren 1998an liga berria sortu zen, momentuz ez ofiziala izan zena eta Željezničarrek irabazi zuen. 2000-01 denboraldian abiatu zen Bosnia-Herzegovinako futbol liga ofiziala eta Željezničar izan zen lehen bi ekitaldietako txapelduna. Azken urteetan beste hiru liga irabazi ditu eta txapelketa gehien irabazi dituen taldea da, azken titulua ordea 2013koa du. 2016-17 denboraldian bigarren egin du, txapeldunarengandik puntu bakarrera gelditu da.

## Uniformea

* 2017-18 ||
* 2018-19 ||
* 2019-21 ||
* 2021- ||

## Palmaresa
### Jugoslavian: 1

* Jugoslaviako Liga (1): 1972.
* Jugoslaviako Kopa (0): 1981ean finalista.

### Bosnia-Herzegovinan: 15

* Liga (6): 1998, 2001, 2002, 2010, 2012, 2013.
* Kopa (6): 2000, 2001, 2003, 2011, 2012, 2018.
* Superkopa (3): 1998, 2000, 2001.

### Nazio artean: 0
#### UEFA Kopa

* final erdiak 1985ean.

## Kanpo estekak

* (Bosnieraz) Webgune ofiziala
* Datuak: Q219929
* Multimedia: FK Željezničar / Q219929